Käisin eile oma väikest õde hoidmas, kuna ema ja kasuisa läksid oma ühe sõbranna vanaemaks saamist tähistama. 8 aastat vana, ilus nagu ingel, tõenäoliselt  saatanast. Jubedalt energiline lapsuke. Õnneks oli talle üks väike tüdruk seltsiks jäetud, nii et mina sain haarata külmkapist head ja paremat, ning teleka ette lebosse visata. Mingi aeg tulid nemad tuppa ja hakkasid puslet kokku panema ja mina läksin arvutit näppima. Istun raaaahulikult msnis kui Väike Sõbranna tuleb ja tahab teada, kus mu õe mängukarud on. Ulatan talle kõige ülemiselt riiulilt. Väike Sõbranna lahkub. Tuleb mõne ajapärast uuesti tagasi, küsib, mis asi see ruloo on. Näitan talle ja ta hakkab  rulood alla ja üles tõmbama. Samal ajal loeb numbreid. Kergitan natuke imestunult kulmu, ei viitsinud süveneda, sest Viinerdusega vestlus pooleli. Mõne aja pärast Väike Sõbranna uuesti tagasi ja kukub mu juukseid silitama. Seletab: me mängime tõde ja tegu, ma pean 20 korda sulle pai tegema. Ma pidin tooli pealt maha kukkuma, mismõttes tõde ja tegu?! Mis tõde saab 6 aastane rääkida? Selles vanuses ma ei teadnuki, mis mäng see selline on ja üleüldse seostuvad selle mänguga ainult igasugused tegevused, millest 6 ja 8 aastane teadmagi ei peaks. Ei, noh tore-tore.